ИНДИВИДУАЛЕН ДОГОВОР ЗА ПОРЪЧКА И ВНОС НА МПС
(ВАРИАНТ Б: ДИРЕКТНО ПЛАЩАНЕ ОТ КЛИЕНТА КЪМ КОРЕЯ)
№ [Номер]/[Дата]
Днес, [Дата] г., в гр. София, между:
1. ВЪЗЛОЖИТЕЛ (КЛИЕНТ):
[Име на Клиента], ЕГН / ЕИК: [ЕГН/ЕИК]
(наричан по-долу "ВЪЗЛОЖИТЕЛ")
и
2. ИЗПЪЛНИТЕЛ (КОНСУЛТАНТ):
СДРУЖЕНИЕ „АКАДЕМИЧНО БИЗНЕС ОБЩЕСТВО“ (АБО)
ЕИК: 206094670
(наричано по-долу "ИЗПЪЛНИТЕЛ")
СТРАНИТЕ СЕ СПОРАЗУМЯХА ЗА СЛЕДНОТО:
I. ПРЕДМЕТ НА ДОГОВОРА
Чл. 1. ВЪЗЛОЖИТЕЛЯТ възлага на ИЗПЪЛНИТЕЛЯ да извърши проучване, преговори и координация за закупуване на автомобил от Южна Корея.
Чл. 2. Ролята на ИЗПЪЛНИТЕЛЯ е консултантска и организационна. ВЪЗЛОЖИТЕЛЯТ извършва плащането за самия автомобил директно към продавача в Корея.
II. ФИНАНСОВА РАМКА
Чл. 3. Възнаграждение на Изпълнителя (Комисионна):
(1) За предоставената услуга ВЪЗЛОЖИТЕЛЯТ дължи възнаграждение в размер на 850 Евро без ДДС.
(2) Възнаграждението е платимо при физическото предаване на автомобила на ВЪЗЛОЖИТЕЛЯ.
Чл. 4. Схема на работа и плащане:
(А) ЕТАП 1: ГАРАНЦИОНЕН ДЕПОЗИТ
1. При подписване на договора ВЪЗЛОЖИТЕЛЯТ заплаща депозит в размер на 25% от прогнозния бюджет за автомобила, но не повече от 3000 ЕВРО  (или еквивалент в евро).
2. Този депозит гарантира изпълнението на задълженията на ВЪЗЛОЖИТЕЛЯ и покрива разходи за инспекция. Сумата се превежда директно по сметка на лицето в Корея, което ще извърши физическата инспекция, въз основа на издадена от него фактура.
3. Депозитът се приспада от крайната цена на автомобила при осъществяване на покупката.
4. Допълнителни огледи: В случай че инспектираният автомобил отговаря на зададените критерии и е технически изряден, но ВЪЗЛОЖИТЕЛЯТ откаже покупката му и заяви оглед на друг автомобил, за всеки следващ оглед се дължи допълнителна такса в размер на 100 €. Организирането на допълнителен оглед зависи изцяло от моментния капацитет и възможност на инспекторите в Корея. Ако те нямат капацитет да реагират, таксата не се дължи и допълнителен оглед не се извършва.
(Б) ЕТАП 2: ДИРЕКТНО ПЛАЩАНЕ НА АВТОМОБИЛА
1. След одобрение на конкретен автомобил, ИЗПЪЛНИТЕЛЯТ предоставя на ВЪЗЛОЖИТЕЛЯ проверена Проформа фактура (Invoice) от корейския продавач.
2. ВЪЗЛОЖИТЕЛЯТ се задължава да извърши банков превод (SWIFT) директно към Корея за пълната стойност на автомобила и транспорта в срок от 24 часа.
3. ВЪЗЛОЖИТЕЛЯТ е длъжен да изпрати копие от платежното нареждане на ИЗПЪЛНИТЕЛЯ незабавно.
(В) ЕТАП 3: ПРИКЛЮЧВАНЕ
1. Когато автомобилът пристигне и бъде освободен от митница, ВЪЗЛОЖИТЕЛЯТ заплаща Комисионната.
[bookmark: _Hlk224972954]III. ОТГОВОРНОСТ И НЕУСТОЙКИ
Чл. 5. ВЪЗЛОЖИТЕЛЯТ носи пълна отговорност за коректното и навременно извършване на банковия превод към Корея. ИЗПЪЛНИТЕЛЯТ не носи отговорност за загуба на сделката поради забавяне на превода от страна на клиента.
Чл. 6. (1) Ако ВЪЗЛОЖИТЕЛЯТ се откаже от покупка след извършен превод на Авансовото плащане (депозит) към Корея, от сумата се удържат направените разходи за извършената физическа инспекция, а остатъкът подлежи на възстановяване съгласно чл. 4, ал. 3 от Общите условия. Ако обаче отказът е направен след изрично потвърждение за покупка на конкретния автомобил, депозитът се задържа в пълен размер като неустойка.
(2) Ако ВЪЗЛОЖИТЕЛЯТ се откаже от сделката след като ИЗПЪЛНИТЕЛЯТ е организирал успешно покупката, но преди да плати Комисионната, ВЪЗЛОЖИТЕЛЯТ дължи на ИЗПЪЛНИТЕЛЯ пълния размер на договорената Комисионна като неустойка за вложения труд.

IV. ЗАКЛЮЧИТЕЛНИ РАЗПОРЕДБИ И ДЕКЛАРАЦИИ
Чл. 7. За неуредените в настоящия договор въпроси се прилагат "Общите условия за предоставяне на услуги от Korea Auto Direct" (ОУ).
Чл. 8. С подписването на този договор ВЪЗЛОЖИТЕЛЯТ декларира, че е получил, запознал се е подробно и приема изцяло клаузите на Общите условия.
Чл. 9. ВЪЗЛОЖИТЕЛЯТ декларира, че е наясно със статута на ИЗПЪЛНИТЕЛЯ като довереник/търговски пълномощник (съгл. чл. 1 от ОУ) и че купува автомобила директно от трето лице (доставчик в Южна Корея), а не от наличност на български търговец.



ПОДПИСИ:

ВЪЗЛОЖИТЕЛ:........................ ИЗПЪЛНИТЕЛ:........................
